**Usmernenie**

**upravujúce podmienky organizácie výchovno – vzdelávacieho procesu v CVČ**

**pre šk. rok 2020/2021**

|  |  |
| --- | --- |
| Názov a sídlo organizácie | Centrum voľného času Trenčín |
| Vypracovala: Mgr. Jaroslava Kašičková Depešová | Podpis: |
| Schválil: Mgr. Jaroslava Kašičková Depešová | Podpis: |
| Dátum vyhotovenia smernice | 02. 09 2020 |
| Účinnosť smernice od | 02. 09 2020 |

**Článok 1**

**Úvodné ustanovenia**

Riaditeľka Centra voľného času v Trenčíne v súlade s usmernením MŠVaV SR pre školy a školské zariadenia z 26. 8. 2020, vydáva toto usmernenie

**Článok 2**

**Základné odporúčania**

* Obsah a formu všetkých vzdelávacích a záujmových činností je nutné voliť tak, aby boli zaistené hygienicko – epidemiologické opatrenia.
* Prihlasovanie detí na krúžky je len pri vstupe do CVČ.
* CVČ si pre účely izolácie dieťaťa, u ktorého sa vyskytnú príznaky ochorenia COVID-19, vyčlení miestnosť (hudobná miestnosť pri vchode do CVČ). Miestnosť bude štandardne slúžiť aj iné účely, ak je však do nej umiestnené dieťa s príznakmi ochorenia COVID-19, následne po opustení miestnosti dieťaťom je dôkladne vydezinfikovaná a vyvetraná.

Počas zahájenia krúžkov bude zmiešaná skupina detí z rôznych škôl:

V zelenej fáze – bez obmedzení, aplikácia ROR (**rúško** – obmedzenie priestorovej distribúcie kvapôčok telesných tekutín, **odstup** – minimalizácia osobných kontaktov a **ruky** – prenos infekcie z kontaminovaného povrchu na sliznice)

**Zákonný zástupca**

* do CVČ privedie iba zdravé dieťa, ak sa dieťa sťažuje na bolesti hlavy, nádchu, má kašeľ a pod., nesmie prísť do CVČ
* je zodpovedný za dodržiavanie hygienicko –epidemiologických opatrení pri príchode a odchode z CVČ – rúško, odstupy a dezinfekcia
* zabezpečí svojmu dieťaťu 2 rúška a papierové jednorazové vreckovky,
* zdržiava sa vo vstupných priestoroch budovy CVČ len na nevyhnutne potrebnú dobu – odovzdanie a vyzdvihnutie dieťaťa
* NEVSTUPUJE do vnútorného priestoru CVČ

**Organizácia výchovno – vzdelávacieho procesu**

* dieťa pred vstupom do CVČ si dezinfikuje ruky
* nosí rúško vo všetkých vnútorných priestoroch CVČ, okrem svojej klubovne, kde prebieha záujmový krúžok, ak nie je určené inak z nariadenia UVZ SR.
* vedúci záujmového krúžku nosí rúško alebo štít v súlade s aktuálnymi opatreniami UVZ SR
* v miestnosti, v ktorej prebieha záujmová činnosť je zabezpečené časté a intenzívne vetranie
* po ukončení činnosti, pracovník CVČ dezinfikuje kľučky a dotykové plochy, prípadne pomôcky v miestnosti
* je dôležité organizovať aktivity tak, aby bolo možné časť dňa tráviť vonku
* eliminovať prechádzanie sa po chodbách
* opakovane upozorňovať deti na dodržiavanie hygienických pravidiel pri kašľaní a kýchaní

**Protiepidemiologické opatrenia priestorov CVČ**

* dezinfekcia umiestnená pri hlavnom vstupe a prechode z CVČ do ZŠ Východná
* toalety vybavené mydlom v dávkovači a jednorazovými papierovými utierkami
* usmernenia k správnemu umývaniu rúk sú vyvesené pri každom umývadle
* v celom priestore CVČ je zabezpečená teplá voda
* upratovanie a dezinfekcia toaliet prebieha minimálne 2x denne a podľa potreby
* dôkladné čistenie všetkých miestností najmenej 1x denne
* dezinfekcia dotykových plôch, ostatných povrchov alebo predmetov, ktoré používa zvlášť väčší počet ľudí, musí byť vykonávaná minimálne 2x denne a podľa potreby
* zabezpečiť smetné koše, aby nebol nutný fyzický kontakt rúk s košom pri otváraní

**Pri podozrení na ochorenie**

* nikto s príznakmi infekcie dýchacích ciest, ktoré by mohli zodpovedať známym príznakom COVID-19 (zvýšená teplota, kašeľ, kožná vyrážka, hnačky, náhla strata chuti a čuchu, iný príznak akútnej infekcie dýchacích ciest) nesmie vstúpiť do priestorov CVČ
* ak dieťa v priebehu dňa vykazuje niektorý z možných príznakov COVID-19, bezodkladne si nasadí rúško a je nutné umiestniť ho do samostatnej izolačnej miestnosti a kontaktovať zákonných zástupcov, ktorí ho bezodkladne vyzdvihnú
* ak sa u zamestnanca CVČ objavia príznaky nákazy COVID-19 v priebehu jeho pracovného dňa, bezodkladne o tom informuje riaditeľku CVČ a opustí CVČ v najkratšom možnom čase s použitím rúška

V oranžovej fáze – pri hlásení oranžovej fázy zo škôl, iných organizácií, ktoré navštevujú klienti CVČ, alebo pri podozrení na ochorenie priamo v CVČ, preruší sa činnosť v krúžku, do výsledku testu

Dieťa či zamestnanca môže určiť ako podozrivého jedine miestne príslušný RÚVZ alebo všeobecný lekár. V prípade, že:

1. miestne príslušný RÚVZ oznámi škole podozrenie výskytu ochorenia u dieťaťa alebo zamestnanca CVČ – CVČ postupuje podľa nižšie uvedených krokov, čaká na pokyny a poskytuje plnú súčinnosť miestne príslušnému RÚVZ
2. zákonný zástupca alebo zamestnanec oznámi po indikácií všeobecným lekárom škole, že je u jeho dieťaťa (v prípade zákonného zástupcu) alebo uňho (v prípade zamestnanca) podozrenie na ochorenie COVID-19

* v prípade ak RÚVZ neskontaktuje CVČ do 24 hodín, tak CVČ kontaktuje miestne príslušné RÚVZ a informuje o podozrení u dieťaťa/zamestnanca
* CVČ následne postupuje podľa nižšie uvedených krokov, čaká na pokyny a poskytuje plnú súčinnosť miestne príslušnému RÚVZ

**Pri podozrení na ochorenie v prípade dieťaťa**

* Podozrivé dieťa nenavštevuje školské zariadenie a CVČ do usmernenia príslušným RÚVZ alebo výsledkov jeho RT-PCR testu vylúči zo školskej dochádzky úzke kontakty dieťaťa (napr. spolužiaci v krúžku).

Ak je podozrivý podrobený RT-PCR testu a výsledok je:

* **negatívny**, výučba sa obnovuje pre všetky vylúčené osoby. Podozrivé dieťa manažuje miestne príslušný RÚVZ, ostatné deti prinesú vyhlásenie o bezinfekčnosti, podpísané zákonným zástupcom
* **pozitívny**, všetky vylúčené osoby ostávajú mimo výučby až do doby určenia postupu miestne príslušného RÚVZ. Ak takto doteraz neboli vylúčené deti z celého krúžku, preruší sa školská dochádzka na celú triedu až do doby určenia iného postupu miestne príslušným RÚV.

Ak sa potvrdí 2 a viac detí pozitívnych detí, prechádza sa do červenej fázy podľa tohto usmernenia.

**Pri podozrení na ochorenie v prípade pedagogického a nepedagogického zamestnanca**

Podozrivý zamestnanec nenavštevuje CVČ do usmernenia príslušným RÚVZ alebo výsledkov jeho RT-PCR testu a sú vylúčené z dochádzky do práce aj jeho úzke kontakty (napr. napríklad kolegov zdieľajúcich jednu pracovnú miestnosť).

Ak je podozrivý podrobený RT-PCR testu a výsledok je:

* **negatívny**, informuje zamestnávateľ a vylúčené úzke kontakty sa vracajú do práce. Podozrivého manažuje miestne príslušný RÚVZ, alebo všeobecný lekár, ktorí rozhodnú o návrate zamestnanca do pracovného procesu
* **pozitívny**, informuje zamestnávateľa, situáciu ďalej manažuje miestne príslušný RÚVZ a prechádza sa do červenej fázy podľa tohto usmernenia

**Pri podozrení na ochorenie v prípade zákonného zástupcu alebo osoby v úzkom kontakte s dieťaťom alebo zamestnancom CVČ**

* CVC čaká na pokyny a poskytuje plnú súčinnosť miestne príslušnému RÚVZ.

V červenej fáze – ruší sa činnosť všetkých krúžkov celého zariadenia a postupuje sa v zmysle manuálu pre školy – časť červená fáza – nastáva pri 2 a viac potvrdených pozitívnych prípadoch medzi deťmi alebo jedným pedagogickým pracovníkom

V prípade potvrdeného dieťaťa:

* ak sa ochorenie COVID-19 potvrdí v CVČ sa uskutoční dezinfekcia podľa aktuálne platného usmernenia hlavného hygienika
* po ukončení šetrenia miestneho príslušného RÚVZ sa CVČ vracia do zelenej fázy

V prípade potvrdeného pedagogického a nepedagogického zamestnanca:

* vylúčiť zo školského procesu osoby v úzkom kontakte daného zamestnanca. Ďalej sa postupuje podľa usmernenia príslušného RÚVZ. V CVČ sa uskutoční dezinfekcia podľa aktuálne platného usmernenia hlavného hygienika

V prípade potvrdeného zákonného zástupcu alebo osoby v blízkom kontakte s dieťaťom alebo pracovníkom

* CVČ čaká na pokyny a poskytuje plnú súčinnosť miestne príslušnému RÚVZ

**Škola, odkiaľ dieťa prichádza do CVČ, je povinná prostredníctvom svojho zriaďovateľa, informovať CVČ o začatí oranžovej či červenej fázy v škole.**

Ak je dieťa v škole v skupine žiakov (a blízkych kontaktov) v oranžovej či červenej fáze, nezúčastňuje sa krúžkovej činnosti.

Pre CVČ bude nevyhnutné zmeniť organizáciu výchovnej činnosti (úprava rozvrhu, úprava vnútorného časového členenia výchovno – vzdelávacieho dňa) a brať do úvahy fakt, že časť detí sa vzdelávania v CVČ nezúčastní.

V tomto prípade budú niektoré ZÚ, podľa možnosti prebiehať dištančne.

**Článok 5**

**Záverečné ustanovenie**

Usmernenie nadobúda účinnosť od 02. 09. 2020 a platí do odvolania.

Zamestnanec svojim podpisom potvrdzuje, že bol oboznámený s Usmernením

|  |  |
| --- | --- |
| *Meno a priezvisko zamestnanca (uviesť čitateľne)* | *vlastnoručný podpis zamestnanca* |
|  |  |
|  |  |
|  |  |
|  |  |
|  |  |
|  |  |
|  |  |
|  |  |
|  |  |
|  |  |
|  |  |
|  |  |
|  |  |
|  |  |
|  |  |
|  |  |
|  |  |
|  |  |
|  |  |
|  |  |
|  |  |
|  |  |
|  |  |
|  |  |
|  |  |
|  |  |
|  |  |
|  |  |